Rifa'ah al-Tahtawi

Rifa'ah Rafi' al-Tahtawi panèka sala sèttong sastrawan, ghuru, bân intelektual Messèr sè lahèr è taon 1081, Salèrana dhâddhi sala sèttong reformator pemèkkèran Islam sè èkennal è Messèr. Pèkkèran-pèkkèranna panèka ka'angghuy aghâbây ḍialog antara pèkkèran-pèkkèran bârâ', sè saterrossa èpangaro moḍernisme, bân pèkkèran-pèkkèran Islam, sè serrèng èsebbhut Modernisme Islam. Pèkkèran-pèkkèran panèka èpangaro pan-bârâmpan ulama reformis laènna akadhi Muhammaḍ Abḍuh. Salèrana dhâddhi kapala sakola'an sè kalonta sè èsebbhut "Sakola'an Bhâsa" è taon 1853, sè saterrossa bhâkal dhâddhi bagiyân ḍâri Universitas Ain Shams.

Lahèr è kottha kene’  è lao'na messèr se anyama dhisa Tahta, Suhaj, è Messèr lao’ è taon 1801, Rifa’ah lahèr è ḍâlem kalowarga sè sogi tor kalonta. Namong, orèng towana dhâddhi malarat è bâkto artana èsita sareng Muhammad Ali Pasha, gubernur Messèr è bâkto jârèya, polana beban pajhek sè tèngghi. Hal ka’dinto maksa kalowargana Rifa’ah ngallè ḍâri Tahta ka kotta Girga. Saellana jârèya Rifa'ah al-Tahtawi èghi-aghi kadhibi'ân bi' ramana bân ètèṭep tor èkapolong bi' anommah, tretannah èbhuna, È Girga, Rifa'ah al-Tahtawi narèma penḍiḍighân umum bân nerrossaghi penḍiḍighân è Al-Azhar, sè èbiayai sareng kelowarga èbhuna. È bâkto bâdâ è Al-Azhar, salèrana dhâddhi pottra sè èkasennengi sala sèttong ghuruna, Hasan Al-Attar.

Sa'ampona lulus, Rifa'ah al-Tahtawi ngajhâr è Al-Azhar sa'abitdhâ ḍu taon bân atugas mènangka imam ka'angghuy tentara Mesir. Ahèrra, Rifa'ah al-Tahtawi èkèrèm ka Perancis è taon 1826 kalabân misi beasiswa sè èberri'i sareng Muhammad Ali Pasha, è attas rekomenḍasi Hasan Al-Attar dhibi'. È Prancis, Rifa'ah ajhâr cem-macemma èlmo pangataowan, tamaso' geografi, teknik, jhâjhârbâ'ân, bân jhughân politik. Rifa'ah al-Tahtawi ajhâr bâb-bâb sè acem-macem panèka polana terro nerjemaaghi sastra Prancis ḍâ' bhâsa Arab ka'angghuy maèlang transfer pangataowan Barat ka kaoḍi'ân Islam, khusussâ è Mesir. Pan-bârâmpan tim pamarèksa'an è Prancis ngakonè kamampowan terjemahan Rifa'ah, bân è biḍang panèka Rifa'ah aghâdhui peran sè signifikan ḍâlem mapangaro panèkkèran para sarjana Messèr salastarèna, sè akhèrra dhâddhi kontribusi sè palèng bhâghus.

Rifa’ah kalonta kalabân taresnana ka naghârâ. È ḍâlem karyana, "The Extraction of Gold or an Overview of Paris" Rifa'ah al-Tahtawi ngajhâri pentinga parsèttongan ka'angghuy Messèr, polana manabi taḍâ', Messèr bhâkal ghâmpang ècapo' sareng penjajah. ngala' analogi dâri peradaban Romawi sè kobâsa, sè akhèrra èbâgi dhâddhi ḍuwâ', Messèr è bâkto jârèya kobâsa bân perintis peradaban, tapè messèr satèya ngadhepbhi hal sè ènah èngghi panèka penjajahan polana ta' andi' persatuan è antara wargana. Salaèn jâriya, Rifa'ah jhughân èkennal polana pemikiranna tentang evolusi syari'at, èparcajâ jhâ' syari'at rèya ros-terrosan aoba atoro' jhâman, syariat bânnè hal se kaku sè ka'ḍimma èkaonèngi sareng orèng-orèng è jhâmanna. Saterrossa Rifa’ah jhughan anḍi' argumen è ḍâlem biḍang penḍiḍighân jhâ’ penḍiḍighân jhughen pantes ka'angghuy orèng bine’, sanaos è bâkto ghâpaneka è Messèr, penḍiḍighân ka'angghuy orèng bine’ ghi’ èangghep makruh.

 Sombher